text: Lors vint Cléomadès avant ;
   Et Clarmondine maintenant
   Torna devers lui son viaire,
   Qu'ele ot moult douz et debonaire,
   Pour ce qu'il la reconneüst.
   Mais si k'ainc veü ne l'eüst
   À son povoir se maintenoit.
   Et, quant Cléomadès perçoit
   Que c'ert Clarmondine la bele,
   À son samblant vit bien que ele
   N'avoit pas perdu l'escient.
   Lors revint joie habondanment
   En son cuer où pou en avoit.
   PageV02P125
   Meniadus, qui là estoit,
   Li a dit : "Maistres Desievez,
   Venez avant ; si regardez
   Comment nous porrez conseillier
   De ceste damoisele aidier."
  